S.C. …………………………….S.R.L.                                                           

              TULCEA

Nr. ……./…………………200… 

ACT DE AUTORITATE 

Nr. …/…   

Privind modul de executare a lucrărilor cu foc deschis 


În baza prevederilor art. 19 lit. a din Legea nr. 307/2006 şi în conformitate cu prevederile art. 17 lit. c din Ordinul M.A.I. nr. 163/2007cu privire la dispoziţiile Normele generale de prevenire şi stingere a incendiilor privind ordinea interioară, patronul S.C. ………………………..……SRL Tulcea, dl. ……………………………., emite următoarea 

DECIZIE : 

Art. 1
Prezenta decizie, reglementează în baza ordinii interioare şi a regulamentului de funcţionare a societăţii, activităţile desfăşurate pe teritoriul societăţii (inclusiv punctele de lucru permanente sau temporare) în care se foloseşte foc deschis.

Art.2
Se asimilează  terminologia şi următoarele definiţii tehnice:

- Ordinea interioară, din punct de vedere al prevenirii şi stingerii incendiilor, reprezintă ansamblul dispoziţiilor care trebuie stabilite, aplicate şi respectate în incinta agenţilor economici, înainte, în timpul şi la terminarea unor activităţi caracterizate prin factori de risc de incendiu specifici.

- Prin foc deschis, în sensul prezentelor dispoziţii generale, se înţelege arderea în aer liber, respectiv acea ardere care nu se desfăşoară într-un spaţiu închis de combustie. Pot fi incluse în această categorie flacăra produsă de: brichete, chibrituri, lumânări, lămpi sau aparate de gătit, aparate de lipire, tăiere, sudură etc., focul făcut în aer liber în scop de încălzire sau pentru arderea de resturi menajere ori vegetale, precum şi flacăra care apare în urma unor reacţii chimice.

- În categoria foc deschis se includ şi materialele în stare incandescentă, aflate în situaţii deosebite, cum sunt: împroşcările, deversările, răsturnările, staţionările etc., care pot provoca incendii datorită radiaţiei termice sau contactului direct cu materialele combustibile.

Focul deschis se foloseşte, de regulă, în scopuri utilitare, în desfăşurarea proceselor tehnologice în special  la efectuarea sudurilor cu arc electric şi oxiacetilenice, focul pentru arderea gunoaielor şi deşeurilor, focul pentru încălzire în hale industriale şi clădiri în construcţie.

    (2) Se interzice lăsarea fără supraveghere a focului deschis. Scăpat de sub control, focul deschis se poate propaga la materialele şi elementele combustibile din apropiere.

Art. 3
Se au în vedere următoarele consideraţii tehnice de principiu şi factori favorizanţi:    

- în aer liber principalul factor favorizant în propagarea focului îl constituie vântul, prin direcţia şi viteza sa.

- alţi factori favorizanţi în propagarea focului sunt: prezenţa materialelor combustibile în apropiere (ierburi, frunze, căpiţe de fân sau resturi vegetale, construcţii din lemn etc.) şi configuraţia terenului care poate determina crearea curenţilor de aer.

- dacă temperatura flăcării depăşeşte 700 - 800 grade C, fenomenul principal implicat în propagarea focului îl constituie radiaţia termică a flăcării.

- propagarea focului se poate face şi prin scânteile sau particulele incandescente degajate de ardere şi purtate de vânt sau de curenţii de aer.

- alt mod de propagare a focului îl constituie gazele fierbinţi degajate de ardere.

Art. 4
(1)Activităţile desfăşurate în cadrul societăţii, care comportă folosirea focului deschis, se pot executa numai în locurile care prin natura procesului tehnologic folosit nu comportă riscuri de incendiere sau explozie.

În celelalte situaţii, în care folosirea focului deschis duce la situaţii de pericol iminent de producere a incendiilor, activitatea se va reglementa conform prevederilor legale în vigoare.

(2)Pe toată durata desfăşurării acestor activităţi, conducătorul locului de muncă unde ele se desfăşoară va organiza şi asigura supravegherea permanentă a locului de către persoane instruite în acest sens. Se interzice lăsarea fără supraveghere a focului deschis. Scăpat de sub control, focul deschis se poate propaga la materialele şi elementele combustibile din apropiere.

Art. 5
(1)Este interzisă folosirea focului deschis în locurile (încăperile, zonele, instalaţiile, echipamentele, mijloacele de transport etc.) în care se prelucrează, se utilizează, se depozitează, se vehiculează, se manipulează materiale şi substanţe combustibile sau care, în prezenţa focului deschis, prezintă pericol de incendiu sau de explozie, precum şi în apropierea acestora, cum sunt:

    a) instalaţiile de  distribuţie a gazelor combustibile (gaz metan, gaz de sondă, gaz de furnal, acetilenă, hidrogen etc.) şi a oxigenului;

    b) instalaţiile de  transport şi distribuţie a lichidelor combustibile (produse petroliere, vopsele, lacuri etc.);

    c) gospodăriile de ungere şi acţionările hidraulice cu ulei sau cu alte lichide combustibile;

    d) secţiile şi atelierele de vopsitorie, prelucrare a lemnului, de modelării, de acoperiri metalice, de întreţinere şi reparaţie a autovehiculelor şi utilajelor de ridicat şi stivuit, de vulcanizare, tapiţerie, croitorie etc.;

    e) depozitele de lichide combustibile (benzină, benzen, vopsele, lacuri, solvenţi, uleiuri, motorină etc.), material lemnos şi produse din lemn, produse textile şi de hârtie, carbid, mase plastice, recipiente transportabile cu gaze comprimate, explozivi etc.;

    f) încăperile în care se execută operaţiuni de spălare sau de curăţare cu produse petroliere (benzină, neofalină, parchetin, petrosin etc.), precum şi de vopsire în care s-au folosit solvenţi inflamabili;

    g) încăperile unde se execută lucrări de finisaj cu substanţe combustibile;

    h) încăperile şi podurile clădirilor ale căror elemente de construcţie sunt realizate din materiale combustibile;

    i) laboratoarele şi staţiile-pilot în care se utilizează substanţe combustibile;

    j) încăperile de încărcat acumulatori;

    k) încăperile cu echipament electric de calcul, măsură, control, automatizare, semnalizare, control trafic;

    l) încăperile speciale de cabluri electrice;

    m) construcţiile civile (publice), pe timpul programului cu publicul (magazine, teatre, expoziţii, cinematografe etc.), şi alte locuri stabilite.
    (2)Utilizarea focului deschis nu se admite la distanţe mai mici de 40 m faţă de locurile cu pericol de explozie (gaze şi lichide combustibile, vapori inflamabili, explozivi etc.), respectiv 10 m faţă de materiale sau substanţe combustibile (lemn, hârtie, textile, carton asfaltat, bitum, ulei etc.), fără a fi supravegheat şi asigurat prin măsuri corespunzătoare.

Art.6
(1) Efectuarea lucrărilor de sudare, taiere, lipire sau a altor asemenea operaţiuni care prezintă pericol de incendiu, în construcţii civile pe timpul programului cu publicul, în instalaţii tehnologice cu risc de incendiu sau explozie, în depozite ori înalte spaţii cu pericol de aprindere a materialelor, produselor sau substanţelor combustibile, este interzisa.

   (2) Lucrările menţionate la alin. (1) se pot executa în spatiile respective numai după ce s-au luat, după caz, măsuri pentru: evacuarea persoanelor; îndepărtarea sau protejarea materialelor combustibile; golirea, spălarea, blindarea traseelor de conducte sau a utilajelor ; aerisirea sau ventilarea spatiilor ; dotarea locurilor de munca cu mijloace de limitarea şi stingere a incendiilor .

   (3) Lucrările menţionate la alin.(1) se executa numai pe baza permisului de lucru cu foc, al cărui model este prezentat în anexă.  În cazul lucrărilor ce se execută la instalaţii şi în alte locuri (zone) cu risc ridicat de incendiu sau de explozie, precizate în normele specifice de prevenire şi stingere a incendiilor, se   întocmeşte autorizaţie de lucru .

   (4) în toate cazurile la alin. (1)--(3) este obligatorie instruirea personalului de execuţie, control şi supraveghere asupra masurilor de prevenire şi stingere a incendiilor, precum şi informarea serviciului de pompieri.

Art.7
La lucrările care comportă riscuri de incendii se vor emite PERMISE DE LUCRU CU FOC numai de către şeful sectorului în care se efectuează operaţii cu foc deschis după cum urmează: 



-sector I
……………………………………………………. 



-sector II
……………………………………………………. 

Art.8
Permisul de lucru cu foc (autorizaţia de lucru)  se întocmeşte în două exemplare, dintre care unul se înmânează şefului formaţiei de lucru sau persoanei care execută operaţiunile cu foc deschis, iar celălalt rămâne la emitent (şeful sectorului de activitate unde se execută lucrarea).

Art.9
 Şeful sectorului de activitate, atelier, secţie, depozit, instalaţie etc., în care se execută operaţiuni cu foc deschis, are obligaţia să asigure măsuri pentru:

    a) pregătirea locului;

    b) instruirea personalului;

    c) controlul după terminarea lucrării.

    (2) În cazul lucrărilor cu foc deschis care se execută în instalaţii şi în alte locuri (zone) cu risc ridicat de incendiu sau de explozie, persoana cu atribuţii de conducere va dispune luarea şi a altor măsuri de protecţie specifice.

Art.10 
Permisul de lucru cu foc este valabil o singură zi. La terminarea lucrului permisul de lucru cu foc se predă de către executant emitentului. În mod similar se procedează şi în cazul autorizaţiei de lucru.

Art. 11
Responsabilul tehnic p.s.i. pe societate va întocmi Registrul de evidenţă a permiselor de lucru cu foc pe care îl va înmâna şefului compartimentului tehnic ( şef sector etc) care are obligaţie de serviciu să ţină evidenţa permiselor de lucru cu foc emise.

Art.12
Conţinutul Permisului de lucru cu foc este prezentat în anexă prezentei decizii.

Art. 13
Nerealizarea măsurilor de prevenire a incendiilor, prevăzute în prezenta decizie, conduce la interzicerea executării lucrărilor cu foc deschis.

Art.14
Drept de control a prevederilor prezentei decizii au conducătorul societăţii, şefii sectoarelor de activitate precum şi responsabilul tehnic PSI pe societate.


Prezenta decizie se va comunica tuturor sectoarelor de activitate şi persoanelor cu atribuţii de control şi verificare.










PATRON 







Numele şi prenumele……………………………………..….. 







                 Semnătura ……………………………………….. 






L.S.

